Hoewe aanval – tragedie tref weer man | Die Vryburger
Tragedie het vir die tweede keer 'n sakeman van Pretoria getref toe sy tweede vrou op dieselfde hoewe doodgeskiet is as waar sy eerste vrou ook vermoor is.
Jurie Steenberg se tweede vrou, Riekie, is Woensdagoggend op hul hoewe by Kameelfontein, noordoos van Pretoria vermoor. Hy is in die Netcare Montana-hospitaal opgeneem.
Die polisie vermoed daar was drie verdagtes betrokke by die aanval. Hulle het selfone en 'n vuurwapen gesteel tydens hulle moordtog Woensdagoggend tussen 4:30 en 6:00.
Die polisie ondersoek klagte van moord, poging tot moord en huisroof.
Jurie Steenberg se eerste vrou, Suna, is op 16 April 2010 gedurende die dag tydens 'n aanval op kort afstand in die kop geskiet.
Twee aanvallers het destyds by die hoewe opgedaag en in die huis gestap, terwyl 'n aflewering van behandelde pale gedoen is. Suna het op die gille van haar skoonma in die huis gereageer en op hulle losgebrand, maar sy is ontwapen, aangerand en geskiet. Haar man was nie tuis tydens die aanval nie. Niks is destyds geroof nie.
Sy was bykans ses maande lank in 'n koma voordat sy oorlede is.
2 thoughts on "Hoewe aanval – tragedie tref weer man"
A.Willemse June 30, 2016 at 9:22 am
Ek wil aan Jurie Steenkamp sterkte toebid in hierdie tyd. Ek is nie meer bewus van enige gemeenskap, familiegroep of vriendekring wat nie op een of ander manier deurgeloop het onder hierdie Mandela-terroristebendes nie. Mag ons Hemelse Vader aan jou vertroosting en herstel skenk met sy genadige nabyheid. So 'n belewenis rafel 'n mens uit, en volkome herstel is daar nie, want party is net weg. Maar soos met die littekens oor 'n wond sal jy vind dat die Here ook aan jou in hierdie tyd geestelike onderskraging gee wat jy nie tevore gehad het nie. Hierdie volksmoord sal ons nie onderkry nie, want ons volk het 'n doel in suid-Afrika. Solank ons Gelofte ons dra, beteken hulle versoeningsdag net dat die aanstigters van hierdie terreur daar in Lutulihuis hulle daarmee moet versoen dat hierdie klein volkie nooit uitgemoor gaan word nie.